Samarqand viloyatidagi 54 ta kasb-hunar kolleji binosi umumta’lim maktablariga berildi. Bu haqda Zarnews.uz yozmoqda. Manbada aytilishicha, 18 ta kollejda 2 093 nafar 3-kurs talabalari 2019/20 o‘quv yilida o‘qishni tugatib qo‘yishadi va shundan so‘ng bino to‘liq belgilangan maktab ixtiyoriga o‘tadi. 2019/20 o‘quv yilida maktablar ixtiyoriga o‘tkazilgan kollejlar binosida 17 ta yangi maktab ochiladi. 29 ta sobiq kollej binosidan maktablar qo‘shimcha bino sifatida foydalanadi.